**Ruoska** on Juvalta kotoisin oleva industrial metal -yhtye. Yhtye on perustettu vuonna 2002. Ruoskan musiikkityyli on vahvasti Rammstein -vaikutteista. Yhtyeen jäsen itse sanoo: "Rammsteinissa on oikeaa asennetta, joten miksi me tehtäisiin mitään huonommin". 

Suurin osa Ruoskan jäsenistä on soittanut aikaisemmin Natsipaska-nimisessä punk-henkisessä huumorirockyhtyeessä. Ruoska ei kuitenkaan ole musiikillisesti Natsipaska-yhtyeen seuraaja. Lisäksi laulaja Patrik Mennander ja entinen Ruoskan kitaristi Kai Ahvenranta ovat olleet aikaisemmin mikkeliläisessä hard rockia, heavy metalia, goottimetallia ja death metalia soittavassa yhtyeessä nimeltä Reduced To Ash. Patrik Mennander on käväissyt myös lappeenrantalaisessa Tolkien-metallibändi Battleloressa. 

Vuonna 2002 Ruoska levytti ensimmäisen levynsä *Kuori* ja sai levytyssopimuksen Kråklund Recordsilta. Kråklundilla nauhoitettiin myös albumit *Riisu* (2003) ja *Radium* (2005). Ennen neljännen levyn julkaisua yhtye vaihtoi Kråklundilta monikansallisen EMI:n suojiin, ja julkaisi kesäkuussa 2006 Albumin *Amortem*. Yhtyeen esiintymiseen Amortem-levyn aikakaudella kuuluivat vahvasti valkoiset merimiesvaikutteiset esiintymisasut sekä ajoittainen pyrotekniikan käyttö.

Ruoska julkaisi 9. huhtikuuta 2008 uuden studioalbumin nimeltään *Rabies*. Albumin musiikkia kuvailtiin "huomattavasti edeltäjäänsä rankemmaksi ja omituisemmaksi". Yhtye julkaisi levyltä kuunneltavaksi *Pirunkieli*-nimisen digitaalisen singlen Myspace-sivustollaan 5. joulukuuta 2007, ja single julkaistiin digitaalisissa musiikkikaupoissa 26. joulukuuta. 30. tammikuuta 2008 julkaistiin *Rabies* -albumin toinen single *Helvettiin jäätynyt*. Levy sisälsi itse nimikappaleen lisäksi kaksi MC Raaka Peen remiksausta kappaleista "Irti" ja "Kosketa" *Radium*-albumilta. 
Yhtye vaihtoi Rabies-levyn aikakaudella puvustonsa mustiin esiintymisasuihin. 

Myös "Lihaa vasten lihaa"-kappale julkaistiin ilmaiseksi ladattavana Ruoskan MySpace-sivustolla musiikkivideo-kilpailua varten, jossa yhtyeen fanit saivat itse tehdä kappaletta varten videon, joista Ruoska valitsi parhaan.  Albumin julkaisupäivänä lähti radiojakoon *Ei koskaan* -single, josta tehtiin myös musiikkivideo. 

Ruoska vaihtoi rumpaliaan 18. heinäkuuta 2009 pidetyssä Motopark Festival -tapahtumassa, jossa entinen rumpali Sami Karppinen soitti viimeisen kerran "Tuonen viemää" -kappaleen aikana. Rumpalina toimi jonkin aikaa mikkeliläinen rumpujen soiton opettaja Timo Laatikainen. Sittemmin rumpaliksi valittiin mm. Dreamferno-yhtyeessä esiintynyt Teemu Karppinen. Hän on entisen rumpalin Sami Karppisen veli.

Levytyssopimus EMI:n kanssa loppui vuonna 2009 ja yhtyeellä ei ole voimassa olevaa levytyssopimusta. EMI:llä oli vielä optio yhteen levyyn Rabies-levyn jälkeen, mutta se jätettiin materiaalin puutteen vuoksi käyttämättä. 

Vuonna 2011 yhtye kertoi Mikkelin Kaupunkilehden haastattelussa, että uutta materiaalia oltiin työstetty demojen muodossa. 

Vuonna 2013 yhtye esiintyi vuonna harvakseltaan, LetkuRock-festivaalin jäädessä yhtyeen vuoden viimeiseksi esiintymiseksi. Vuonna 2014 Ruoskan viralliset kotisivut lakkautettiin ja yhtye jäi tauolle.

Joulukuussa 2017 Ruoska teki paluun soittamalla kaksi konserttia, ensimmäisen Pakkahuoneella Tampereella ja toisen Nosturi-klubilla Helsingissä. Konsertit olivat osa MetalOrgy-tapahtumaa. Lukuun ottamatta Kai Ahvenrantaa yhtye esiintyi alkuperäisellä kokoonpanolla.  

Joulukuussa 2020 Ruoska ilmoitti olevansa tekemässä jälleen uutta musiikkia. 

Maaliskuussa 2021 Ruoska julkaisi uuden singlen "Runno" 13 vuoden tauon jälkeen. Singlen julkaisun myötä yhtye siirtyi Inverse Records -levy-yhtiöön.  

Helmikuussa 2022 yhtye julkaisi tulevan albuminsa kappaleista toisen singlen "Kade", josta on valmisteilla myös musiikkivideo. Yhtye kertoi uuden albumin julkaisun ajoittuvan syksyyn 2022. 

Maaliskuussa 2022 yhtye ilmoitti kitaristi Anssi Auvisen jättävän yhtyeen. Päätökseen ei yhtyeen tiedotteen mukaan liittynyt eripuraa.

Kokoonpano
----------

* Patrik Mennander (laulu)
* Samuli Rimmi (kitara, taustalaulu)
* Mika Kamppi (basso, taustalaulu)
* Teemu Karppinen (rummut)

Diskografia
-----------

### Albumit

| Julkaistu | Nimi | TOP 40/FIN | Tuottaja | Levy-yhtiö |
| --- | --- | --- | --- | --- |
| 25. lokakuuta 2002 | *Kuori* | - | Tuomo Valtonen | Kråklund Records |
| 9. syyskuuta 2003 | *Riisu* | - | Tuomo Valtonen | Kråklund Records |
| 23. maaliskuuta 2005 | *Radium* | 31 | Tuomo Valtonen | Kråklund Records |
| 14. kesäkuuta 2006 | *Amortem* | 6 | Tero-Pekka Virtanen | EMI |
| 9. huhtikuuta 2008 | *Rabies* | 12 | Hiili Hiilesmaa | EMI |

### Singlet

| Julkaistu | Nimi | TOP 20/FIN | Albumilta |
| --- | --- | --- | --- |
| 2. elokuuta 2002 | *Aurinko ei nouse* | - | *Kuori* |
| 15. elokuuta 2003 | *Darmstadt* | - | *Riisu* |
| 25. lokakuuta 2004 | *Veriura* | - | *Radium* |
| 12. tammikuuta 2005 | *Tuonen viemää* | 9 | *Radium* |
| 17. toukokuuta 2006 | *Mies yli laidan* | 10 | *Amortem* |
| 2. lokakuuta 2006 | *Alasin* | - | *Amortem* |
| 5. joulukuuta 2007 | *Pirunkieli* | - | *Rabies* |
| 30. tammikuuta 2008 | *Helvettiin jäätynyt* | 12 | *Rabies* |
| 11. maaliskuuta 2008 | *Lihaa vasten lihaa* | - | *Rabies* |
| 9. huhtikuuta 2008 | *Ei koskaan* | - | *Rabies* |
| 25. maaliskuuta 2021 | *Runno* | - | - |
| 10. helmikuuta 2022 | *Kade* | - | - |
| 24. kesäkuuta 2022 | *Silti syntinen* | - | - |

* Singlet *Veriura*, *Pirunkieli* ja *Lihaa vasten lihaa* on julkaistu internetissä.
* *Ei koskaan* on promo-single ja siitä on tehty myös musiikkivideo.
* *Pirunkieli* julkaistiin 5. joulukuuta 2007 Ruoskan MySpace- sivulla
* *Runno* julkaistiin maaliskuussa 2021 digitaalisena singlenä
* *Kade* julkaistiin helmikuussa 2022 digitaalisena singlenä.

### Musiikkivideot

* "Kiroan" (2002)
* "Epilogi" (2002)
* "Tuonen viemää" (2005)
* "Mies yli laidan" (2006)
* "Alasin" (2006)
* "Ei koskaan" (2008)

Lähteet
-------

1. ↑  Raivotautinen Ruoska saa helvetin jäätymään *Ruoska*.  2007. Ruoska.net.
2. ↑  Ruoska levittää raivotautia - helvetti jäätyy *V2.fi*.  14.1.2008. V2.fi.
3. 1 2  Tee oma musiikkivideo Ruoskalle! *Ruoska*.  11.3.2008. Ruoska.net.
4. 1 2  *Ei koskaan* -video *Ruoska*.  11.4.2008. YouTube.
5. ↑  Artikkelin otsikko ei tiedossa.  *Mikkelin Kaupunkilehti*, 2011, nro 30.
6. ↑  KEIKKARAPORTTI: METALORGY 2017, NOSTURI, HELSINKI 16.12.2017 *Imperiumi*.  18.12.2017. Impe.fi.
7. ↑  GALLERY: 16.12.2017 MetalOrgy Xmas @ Nosturi, Helsinki *Tuonela Magazine*.  18.12.2017. Tuonelamagazine.com.
8. ↑  Kotimainen industrial metal -jyrä Ruoska työstää uutta musiikkia studiossa: pätkä uudesta kappaleesta kuunneltavissa *Kaaoszine*.  14.12.2020. Kaaoszine.fi.
9. ↑  Kotimainen industrial metal -jyrä Ruoska julkaisee ensi viikolla ensimmäisen uuden kappaleen 13 vuoteen: "Runno" on ensimmäinen näyte uudelta albumilta *Kaaoszine*.  19.3.2021. Kaaoszine.fi.
10. ↑  Finnish industrial metal band Ruoska returns with new single *EMSU Media*.  25.3.2021. Emsumedia.com.
11. ↑  Industrial metal -jyrä Ruoskalta albumi syksyllä: uusi kappale "Kade" kuunneltavissa *Kaaoszine*.  10.2.2022. Kaaoszine.fi.
12. ↑  Ruoska, Facebook-tilapäivitys 21.3.2022 *Ruoska*.  21.3.2022. Facebook.
13. ↑  Ruoskan kitaristi Anssi Auvinen jättää yhtyeen *Kaaoszine*.  22.3.2022. Kaaoszine.fi.
14. ↑  Ruoska: *Pirunkieli* MySpacessa *5.12.2007*. MySpace.

Aiheesta muualla
----------------

* Viralliset Facebook-sivut

Ruoska

| 
* Patrik Mennander
* Samuli Rimmi
* Mika Kamppi
* Teemu Karppinen

 |
| --- |

|  |  |
| --- | --- |
| Albumit | 
* Kuori
* Riisu
* Radium
* Amortem
* Rabies

 |
| Singlet | 
* Aurinko ei nouse
* Darmstadt
* Tuonen viemää
* Mies yli laidan
* Alasin
* Helvettiin jäätynyt

 |